अफसर चुनाव नतीजों के इंतजार में, बोले 11 तारीख कड्ड लो...
मनोज जोशी|मोहाली manoj.joshi@dbcorp.in
फेज-8के पुराने बस स्टैंड से बादलों की प्राइवेट बसों का आवागमन दो दिन की छुट्टी के बाद सोमवार को भी जारी रहा। हालांकि अनुमान यह था कि साेमवार को सरकारी दफ्तर खुलने के बाद इन बसों पर कोई कार्रवाई की जाएगी, लेकिन किसी ने कोई कार्रवाई नहीं कि बल्कि सभी अफसरों को पंजाब विधानसभा चुनाव की मतगणना की तारीख 11 मार्च का इंतजार है, क्योंकि उस दिन साफ हो जाएगा कि पंजाब में किसकी सरकार बनेगी।
इस मामले में बादलों की बसों का नाम आने के कारण सभी को डर है कि अगर बादलों की सरकार बनी तो कहीं उन्हें खामियाजा भुगतना पड़ जाए। इससे यह भी साफ हाे रहा है कि अगर किसी और पार्टी की सरकार बनी तो फेज-8 के बस स्टैंड से प्राइवेट बसों का आवागमन अपने आप ही बंद हो जाएगा, लेकिन इस सब के बीच सच्चाई यह है कि सोमवार को भी फेज-8 के डी-नोटिफाइड बस स्टैंड से प्राइवेट बसो का आवागमन तीसरे दिन भी जारी रहा। शुक्रवार रात को प्राइवेट बसें यहां गई थी, जिन पर शनिवार, रविवार को छुट्टी के चलते कोई कार्रवाई नहीं हुई। इस बीच नए बस टर्मिनल पर बसों का आवागमन सामान्य रहा।
^सेामवार को अधिकतर बसें नए टर्मिनल पर आई हैं। जो प्राइवेट बसंे पुराने बस स्टैंड से चली हैं, उन पर नजर रखी जा रही हैं। सरकार को लिख दिया गया है। जगदीशसिंह जोहल, डीटीओ मोहाली
^गमाडा की जमीन है, इसे जल्द ही कब्जे में ले लिया जाएगा। अगली प्लानिंग के लिए काम किया जा रहा है। वरुणरूजम, सीए गमाडा
^पता चला है कि सोमवार को भी बसें पुराने बस स्टैंड से चली। ट्रैफिक पुलिस की ड्यूटी लगाई जाएगी, ताकि वहां से बसें जाएं। कुलदीपसिंह चहल, एसएसपी मोहाली
^कार्रवाई के लिए ट्रांसपोर्ट विभाग को ही पहल करनी है। बस स्टैंड को डी-नोटिफाइड करना था, वो कर दिया गया है। दलजीतसिंह मांगट, डीसी मोहाली
उधर, फेज-6 के नए बस टर्मिनल पर फेज-8 के पुराने बस स्टैंड पर प्राइवेट बसें जाने का कोई अधिक असर दिखाई नहीं दिया। सोमवार को नए बस टर्मिनल पर अधिक सरकारी बसें आईं, जिसका फायदा लोगों को मिला। लोगों को बसों का इंतजार नहीं करना पड़ा। रोडवेज के स्टाफ द्वारा चंडीगढ़ से आने वाली सरकारी बसों को बस टर्मिनल की ओर भेजा जा रहा था। सूत्रों की माने तो प्राइवेट बस चालक फेज-8 के बस स्टैंड को इसलिए तवज्जो दे रहे हैं, क्योकि वहां कोई रोक-टोक नहीं है। पूरे बस स्टैंड पर उनका ही कब्जा रहता है। नए बस स्टैंड पर सीएंडसी कंपनी का अधिकार है और वहां सीसीटीवी कैमरो की भी नजर बनी रहती है।
फेज-8 के पुराने बस स्टैंड से सोमवार को भी चलीं प्राइवेट बसें। -फोटो भास्कर
फेज-8 के पुराने बस स्टैंड पर सोमवार को प्राइवेट बसों की भरमार थी और कई बसें काउंटर पर भी लगी हुई थी। जो सवारियों का इंतजार कर रही थीं। सवारियां ताे कम थीं, लेकिन बसें बहुत ज्यादा थी, जिसका एक कारण यह भी है कि छुट्टी होने के बाद यहां पंजाब स्कूल शिक्षा बोर्ड, पूडा-गमाडा, फोरेस्ट कॉम्प्लेक्स के कर्मचारियों को यह बसें जरूर फायदा पहुंचाती हैं। इस सब के बीच बस स्टैंड पर सफाई का प्रबंध नहीं था। कनेक्शन कटा होने के बावजूद बिजली सप्लाई चल रही थी। बस चालकों ने यहां लोगों की सुविधा के लिए एक चाय बनाने वाली की रेहड़ी भी लगवा दी है।
{डीसी डी-नोटिफाई कर चुके हैं पुराना बस स्टैंड, नहीं चल सकतीं बसें
{नए बस टर्मिनल से चलीं सरकारी बसें, लेकिन प्राइवेट बसें अभी भी चल रही हैं पुराने बस स्टैंड से
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva